אלישבע גרינבאום

אלישבע גרינבאום (29 במרץ 1965 – 31 בדצמבר 2004) הייתה משוררת ומחזאית ישראלית.

ביוגרפיה
נולדה בירושלים ליהודית וזאב (צ'ארלס) גרינבאום כתאומה במשפחה בת ארבעה ילדים.
למדה בתיכון ליד האוניברסיטה (ליד"ה). שירתה בחיל המודיעין.

הוציאה לאור ספר שירה אחד בחייה, "עורף האור" בהוצאת הליקון, 2000. לאחר מותה יצאו לאור שני ספרים נוספים בהוצאת כרמל: ב-2005 "לפתע פתאום האדמה", ספר שיריה ובו גם קטעי פרוזה קצרים, וב-2006 הספר "שלושה מחזות". מלבד כתיבתה היא גם הרצתה וערכה סדנאות כתיבה.

אלישבע גרינבאום נפטרה בתל אביב ממחלת סרטן הריאה ב-31 בדצמבר 2004, בגיל 39. נטמנה בהר המנוחות והותירה אחריה בן זוג, דוד פישלוב.

יצירתה

שירה
 בוגרת כיתת השירה של הליקון לשנת 1997.
 הוציאה את ספרה הראשון, "עורף האור" בהוצאת הליקון בשנת 2000.
 זכתה בפרס שר החינוך והתרבות למשוררים בתחילת דרכם בשנת 2002.
 זכתה בפרס "טבע" בפסטיבל המשוררים במטולה בשנת 2003.
 מסוף שנות ה-90 הנחתה סדנאות כתיבה יוצרת במסגרת מתא"ן (מפעל תרבות אומנות לנוער, הפועל מטעם החברה למתנ"סים), ב"סמינר הקיבוצים" ובכיתת השירה של הליקון.
בשנת 2005 יצא לאור בהוצאת "כרמל" הספר "לפתע פתאום האדמה", ובו אוסף משיריה.

תיאטרון
 "ציפור גן עדן מספר 17", 1993 בתיאטרון הסימטה.
 "התינוק של בן-שטרית", פסטיבל תיאטרונטו 1995.
 "סולטאנה אמורה", פסטיבל עכו, 1997.
 "תפוזי דם" בפסטיבל תיאטרון קצר בצוותא 1999.
 בשנת 2002 הוצג מחזה פרי עטה, "תופרות", בתיאטרון חיפה. המחזה מבוסס על סיפורן האמיתי של קבוצת נשים במצפה רמון אשר רכשו את המתפרה שנקלעה לקשיים וניהלו אותה בעצמן כדי למנוע את סגירתה.
 בשנת 2004 השתתפה בפרויקט "פלונטר", מחזאים ישראלים ופלסטינים כותבים ביחד.
 הנחתה סדנאות תיאטרון לאסירים בבתי כלא שונים.

קישורים חיצוניים

 שירים ודברים לזכרה של אלישבע גרינבאום

 האתר הרשמי לזכר אלישבע גרינבאום, שעלה לרשת ביום השנה למותה
 
 על המחזה "תופרות" של אלישבע גרינבאום
 

 
 
 

מכּתביה:
 
 

מחזאים עבריים
מחזאים עבריים
משוררות ישראליות
משוררים ישראלים
משוררות כותבות עברית
משוררים כותבי עברית
יהודים הקבורים בהר המנוחות
בוגרות התיכון ליד האוניברסיטה
בוגרי התיכון ליד האוניברסיטה
ישראליות שנולדו ב-1965
ישראלים שנולדו ב-1965
ישראליות שנפטרו ב-2004
ישראלים שנפטרו ב-2004
ישראליות שנפטרו מסרטן הריאה
ישראלים שנפטרו מסרטן הריאה